Ο **Νταμιάν Βανσά Ντενί Λε Ταλέκ** (γαλλικά: *Damien Vincent Denis Le Tallec*) (19 Απριλίου 1990) είναι Γάλλος-Ρώσος επαγγελματίας ποδοσφαιριστής, ο οποίος αγωνίζεται ως αμυντικός μέσος/κεντρικός αμυντικός για την ΑΕΚ. 

Είναι ο μικρότερος αδελφός του επιθετικού Αντονί Λε Ταλέκ και ξάδελφος του Φλοράν Σιναμά Πονγκόλ. Όπως και ο μεγαλύτερος αδερφός του, ο Λε Ταλέκ υπήρξε διεθνής με τις «μικρές» εθνικές Γαλλίας, όπου αγωνίστηκε για πρώτη φορά με την Εθνική Γαλλίας Κ-15 και έχει εμφανιστεί σε πολλές διοργανώσεις για το έθνος του. Ξεκίνησε ως δεύτερος επιθετικός, με δυνατότητα να παίξει και στα δύο φτερά. Στη μετέπειτα καριέρα του, έπαιξε κυρίως ως αμυντικός μέσος, έχοντας τη δυνατότητα να παίξει ως κεντρικός αμυντικός από τη θητεία του στον Ερυθρό Αστέρα Βελιγραδίου και έπειτα.

Σταδιοδρομία σε συλλόγους
-------------------------

### Πρώιμη σταδιοδρομία

Ο Λε Ταλέκ ξεκίνησε τη σταδιοδρομία του στη Λε Αβρ, καθώς έγινε μέλος του συλλόγου σε ηλικία μόλις πέντε ετών. Πέρασε μια ολόκληρη δεκαετία στο σύλλογο και άρχισε να συγκεντρώνει ενδιαφέρον από διάφορους συλλόγους της Λιγκ 1. Εντάχθηκε τελικά στη Σταντ Ρενναί ΦΚ, η οποία ήταν γνωστή για την πολλά υποσχόμενη ακαδημία νέων.

### Σταντ Ρενναί

Ο Λε Ταλέκ καθιερώθηκε γρήγορα στο σύλλογο, όπου ενώθηκε με τους Γιαν Εμβιλά, Γιοάν Λασιμάν, Αμπντούλ Ραζαγκί Καμαρά και Γιασίν Μπραχίμι ως τους πιο υποσχόμενους παίκτες του συλλόγου. Οι τέσσερις ήταν ιδιαίτερα σημαντικοί για τις επιτυχίες του συλλόγου σε επίπεδο νέων, βοηθώντας τις ηλικιακές τους ομάδες να κερδίσουν την έκδοση 2006 του Tournoi Carisport κάτω των 16 ετών, καθώς και να κατακτήσουν το πρωτάθλημα κάτω των 18 ετών για τη σεζόν 2006–07. Επίσης κέρδισαν το Κύπελλο Γκαμπαρντελά το 2008, σημειώνοντας οκτώ γκολ σε επτά αγώνες. Στον τελικό του Κυπέλλου Γκαμπαρντελά εναντίον της Μπορντό, ο Λε Ταλέκ σημείωσε το τελικό γκολ στην πειστική νίκη της ομάδας με 3–0. Μετά τη σεζόν 2006–07, στις 11 Αυγούστου, ο Λε Ταλέκ, μαζί με τους συμπαίκτες του Εμβιλά και Καμαρά, υπέγραψε το πρώτο επαγγελματικό του συμβόλαιο, συμφωνώντας σε μια τριετή συμφωνία. Πέρασε ολόκληρη τη σεζόν στη δεύτερη ομάδα, προτού προαχθεί επίσημα στην πρώτη ομάδα για τη σεζόν 2008–09.

Αν και στην πρώτη ομάδα, ο Λε Ταλέκ ξεκίνησε τη σεζόν με την ομάδα του συλλόγου που αγωνιζόταν στο Ερασιτεχνικό Πρωτάθλημα Γαλλίας. Εμφανίστηκε σε 22 αγώνες, σημειώνοντας τέσσερα γκολ, βοηθώντας την ομάδα να τερματίσει 1η μεταξύ των επαγγελματικών συλλόγων του ομίλου τους και προκρίθηκε έτσι στα πλέι-οφ, όπου έχασε από τη Λυών στους ημιτελικούς.

### Μπορούσια Ντόρτμουντ

Μετά τη σεζόν, ήρθε η είδηση ότι ο Λε Ταλέκ είχε αναστατωθεί στο Ρενναί, κυρίως λόγω των περιορισμένων ευκαιριών του στην πρώτη ομάδα. Πρόθυμος να ξεκινήσει την επαγγελματική του καριέρα, συνδέθηκε κυρίως με τη Βαλένθια ΚΦ της Πριμέρα Ντιβισιόν και σύμφωνα με πληροφορίες ήταν στη διαδικασία ένταξης στο σύλλογο, αλλά λόγω της αναταραχής στην προεδρεία του συλλόγου, η κίνηση τέθηκε σε αναμονή και τελικά ματαιώθηκε. Αργότερα συνδέθηκε με μεταγραφές στους γερμανικούς συλλόγους Χέρτα Βερολίνου και ΦφΜ Στουτγκάρδη. Δύο μήνες αργότερα, στις 8 Αυγούστου 2009, ένας άλλος γερμανικός σύλλογος, η Μπορούσια Ντόρτμουντ, ανακοίνωσε ότι είχε υπογράψει τον παίκτη με τριετές συμβόλαιο και ότι θα εισαχθεί σταδιακά στην πρώτη ομάδα.

### Νάντ

Στις 31 Ιανουαρίου 2012, ο Λε Ταλέκ επέστρεψε στη Γαλλία, υπογράφοντας με τη ΦΚ Ναντ της Λιγκ 2.

### Χοβέρλα

Τις επόμενες δύο σεζόν, ο Λε Ταλέκ έπαιξε στην ουκρανική Χοβέρλα Ουζχορόντ. Ο σύλλογος είχε μόλις κερδίσει τον τίτλο στη δεύτερη κατηγορία την περασμένη σεζόν και έψαχνε για ενισχύσεις, μεταξύ των οποίων ο Λε Ταλέκ. Παρά το γεγονός ότι κατά τη διάρκεια των δύο σεζόν που πέρασε στη Χοβέρλα, ο Λε Ταλέκ ήταν βασικός παίκτης και οι εμφανίσεις του τράβηξαν την προσοχή πολλών συλλόγων.

### Μορντόβια

Το καλοκαίρι του 2014, ο Λε Ταλέκ μετακόμισε στη Ρωσία και υπέγραψε στην ΦΚ Μορντόβια Σαράνσκ. Η Μορντόβια μόλις είχε κερδίσει τον τίτλο στη δεύτερη κατηγορία και είχε προβιβαστεί στην Πρέμιερ Λιγκ. Όπως και στη Χοβέρλα, στη Μορντόβια, ο Λε Ταλέκ έπαιζε επίσης τακτικά. Μέχρι το χειμερινό διάλειμμα της σεζόν 2015–16, ο προπονητής Μίοντραγκ Μπόζοβιτς, ειδικός του ρωσικού ποδοσφαίρου, καθώς είχε περάσει 8 χρόνια ως προπονητής στη Ρωσία, ήταν προπονητής του Ερυθρού Αστέρα, που σχηματίζε μια ισχυρή ομάδα για να πάρει τον τίτλο από τον κύριο αντίπαλό της, Παρτιζάν, που είχε γίνει μόνιμη πρωταθλήτρια την τελευταία δεκαετία, και σε αυτήν την ανοικοδόμηση της ομάδας, ο Μπόζοβιτς είχε προτεραιότητα να υπογράψει και τους δύο παίκτες της Μορντόβια, τον Λε Ταλέκ και τον Μίτσελ Ντόναλντ, όπου τελικά και οι δύο κατέληξαν στην ομάδα του Βελιγραδίου.

### Ερυθρός Αστέρας

Στις 29 Ιανουαρίου 2016, ο Λε Ταλέκ υπέγραψε συμβόλαιο 2,5 ετών με τον Ερυθρό Αστέρα Βελιγραδίου. Στο ντεμπούτο του στο πρωτάθλημα, λιγότερο από ένα μήνα αργότερα, σημείωσε γκολ εναντίον της Μλάντοστ Λούτσανι. Στο τέλος της πρώτης σεζόν του στην ομάδα, κέρδισε το Πρωτάθλημα Σερβίας και προκρίθηκε στους προκριματικούς γύρους του Champions League.

Έχοντας παίξει το μεγαλύτερο μέρος της πρώην σεζόν ως κεντρικός μέσος, μαζί με τον Μίτσελ Ντόναλντ, από την αρχή της σεζόν 2016–17, ο Λε Ταλέκ προσαρμόστηκε συχνά ως κεντρικός αμυντικός. Με τον Ερυθρό Αστέρα, ο Λε Ταλέκ έκανε 104 εμφανίσεις και σημείωσε 7 γκολ σε όλες τις διοργανώσεις και κέρδισε 2 τίτλους πρωταθλήματος, μεταξύ 2016 και 2018. Τον Μάιο του 2018, ο Λε Ταλέκ ανακοίνωσε ότι θα εγκαταλείψει την ομάδα το καλοκαίρι του ίδιου έτους, μετά τη λήξη του συμβολαίου του.

### Μονπελιέ

Στις 20 Ιουνίου 2018, ο Λε Ταλέκ επέστρεψε στη χώρα του και υπέγραψε με τη Μονπελιέ.

### ΑΕΚ

Στις 9 Ιουλίου 2021, ο Λε Ταλέκ υπέγραψε διετές συμβόλαιο με την ΑΕΚ.

Εθνικές ομάδες
--------------

Ο Λε Ταλέκ έχει εμφανιστεί για όλες τις «μικρές» εθνικές Γαλλίας, ξεκινώντας από την Εθνική Γαλλίας Κ-15, κερδίζοντας την πρώτη του κλήση τον Μάρτιο του 2006. Ήταν μέλος της ομάδας Κ-17 που έφτασε στους ημιτελικούς στο Ευρωπαϊκό Πρωτάθλημα Κ-17 του 2007, πριν χάσει από την Αγγλία. Σημείωσε δύο γκολ στη διοργάνωση, και τα δύο στο ίδιο παιχνίδι εναντίον της Γερμανίας. Αργότερα έπαιξε πάλι με την ομάδα Κ-17 στο Παγκόσμιο Κύπελλο Κ-17 του 2007 που πραγματοποιήθηκε στη Νότια Κορέα. Ο Λε Ταλέκ εμφανίστηκε και στους πέντε αγώνες, σημειώνοντας τέσσερα γκολ, ένα εναντίον της Αϊτής, δύο εναντίον της Τυνησίας στο Γύρο των 16 και ένα εναντίον της Ισπανίας, η οποία νίκησε τη Γαλλία στη διαδικασία των πέναλτι στους προημιτελικούς. Συνολικά με την ομάδα Κ-17, ο Λε Ταλέκ σημείωσε 14 γκολ σε 18 εμφανίσεις.

Με την ομάδα Κ-19, ο Λε Ταλέκ εμφανίστηκε σε 15 αγώνες, σημειώνοντας 6 γκολ. Σημείωσε τρία από αυτά τα γκολ κατά τη διαδικασία προκριματικών για το Πρωτάθλημα Κ-19 του 2009 εναντίον της Ιρλανδίας, του Λίχτενσταϊν και της Ρουμανίας. Η νίκη επί της Ρουμανίας εξασφάλισε την πρόκριση στην τελική φάση της διοργάνωσης. Στη διοργάνωση, που πραγματοποιήθηκε στην Ουκρανία, ο Λε Ταλέκ εμφανίστηκε και στους τέσσερις αγώνες, βοηθώντας τη Γαλλία να φτάσει στους ημιτελικούς, πριν υποστεί ήττα από την Αγγλία.

Το 2019, ξεκίνησε τη διαδικασία υποβολής αίτησης για υπηκοότητα της Ρωσίας (η σύζυγός του είναι Ρωσίδα, ο γιος του έχει διπλή ρωσική-γαλλική υπηκοότητα και έχουν ένα σπίτι στη Μόσχα). Ο Λε Ταλέκ είπε ότι θα ήταν τιμή του εάν κληθεί στην Εθνική Ρωσίας μετά την ολοκλήρωση της διαδικασίας. Τον Απρίλιο του 2020, έλαβε άδεια μόνιμης διαμονής στη Ρωσία και είπε ότι η αίτηση υπηκοότητας του είναι 90% πλήρης, αλλά διαρκεί περισσότερο από το αναμενόμενο λόγω περιορισμών που εισήχθησαν κατά τη διάρκεια της πανδημίας COVID-19 στη Ρωσία. Έλαβε επίσημα τη ρωσική ιθαγένεια στις 9 Οκτωβρίου 2020. Αναφέρθηκε ότι δεν δικαιούται να παίξει για την Εθνική Ρωσίας, καθώς έπαιξε σε επίσημους διεθνείς αγώνες για ομάδες νέων της Γαλλίας.

### Συλλογικές

Διακρίσεις
----------

**Σταντ Ρενναί**

* Κύπελλο Γκαμπαρντελά: 2008

**Μπορούσια Ντόρτμουντ**

* Μπούντεσλιγκα: 2010–11

**Ερυθρός Αστέρας**

* Πρωτάθλημα Σερβίας (2): 2015–16, 2017–18

Παραπομπές
----------

1. ↑  (πολλαπλές γλώσσες) *Transfermarkt*. 59950. Ανακτήθηκε στις 9  Οκτωβρίου 2017.
2. ↑  lenta.ru/news/2020/10/09/letallec/.
3. ↑  (Αγγλικά) *ESPN FC*. 106146. Ανακτήθηκε στις 4  Απριλίου 2022.
4. ↑  "Un pétard a atterri sur mon pied et ça a explosé!" sofoot.com
5. ↑  «Premier contrat pro pour Le Tallec, M'Vila et Camara». *Σταντ Ρενναί ΦΚ*. 11 Αυγούστου 2007.. Ανακτήθηκε στις 16 Αυγούστου 2009.
6. ↑  «Réserves, demi-finale : Lyon élimine Rennes aux tirs au but» (στα γαλλικά). *Σταντ Ρενναί ΦΚ.*. 2 Ιουνίου 2009.. Ανακτήθηκε στις 16 Αυγούστου 2009.
7. ↑  «rennes / damien le tallec» (στα γαλλικά). *Mercato365*. 13 Ιουνίου 2009. Αρχειοθετήθηκε από το πρωτότυπο στις 2009-06-15.. Ανακτήθηκε στις 16 Αυγούστου 2009.
8. ↑  «FC Valence: D.Le Tallec tout proche» (στα γαλλικά). *Mercato365*. 5 Ιουνίου 2009. Αρχειοθετήθηκε από το πρωτότυπο στις 2009-06-08.. Ανακτήθηκε στις 16 Αυγούστου 2009.
9. ↑  «Damien Le Tallec signs for Borussia Dortmund». *Μπορούσια Ντόρτμουντ*. 9 Αυγούστου 2009.. Ανακτήθηκε στις 16 Αυγούστου 2009.
10. ↑  «D. Le Tallec, 3 ans à Dortmund» (στα γαλλικά). *L'Equipe*. 9 Αυγούστου 2009. Αρχειοθετήθηκε από το πρωτότυπο στις 2009-08-09.. Ανακτήθηκε στις 16 Αυγούστου 2009.
11. ↑  «Nantes sign Damien Le Tallec from Borussia Dortmund». goal.com. 31 Ιανουαρίου 2012. Ανακτήθηκε στις 15 Απριλίου 2012.
12. ↑   N. Τοντόροβιτς.
13. ↑  «Le Talek se oprostio od Zvezde: Bila je velika čast igrati u ovom fantastičnom klubu». *mozzartsport.com* (στα Σερβικά). 20 Μαΐου 2018. Ανακτήθηκε στις 20 Μαΐου 2018.
14. ↑  «Damien Le Tallec signe au MHSC». *Επίσημος ιστότοπος της Μονπελιέ* (στα Γαλλικά). 20 Ιουνίου 2018. Ανακτήθηκε στις 20 Ιουνίου 2018.
15. ↑  «ΑΕΚ: Επίσημα στην Ένωση ο Λε Ταλέκ». *sport24.gr*. 9 Ιουλίου 2021.
16. ↑  «France 2 – 1 Germany». *UEFA*. 4 Μαΐου 2007. Αρχειοθετήθηκε από το πρωτότυπο στις 18 Φεβρουαρίου 2009.. Ανακτήθηκε στις 16 Αυγούστου 2009.
17. ↑  «France Korea 2007». FIFA.com. 1 Αυγούστου 2007. Αρχειοθετήθηκε από το πρωτότυπο στις 2009-05-06.. Ανακτήθηκε στις 16 Αυγούστου 2009.
18. ↑  «Haiti – France». FIFA.com. 22 Αυγούστου 2007. Αρχειοθετήθηκε από το πρωτότυπο στις 2009-08-19.. Ανακτήθηκε στις 16 Αυγούστου 2009.
19. ↑  «Tunisia – France». 29 Αυγούστου 2007. Αρχειοθετήθηκε από το πρωτότυπο στις 2009-08-19.. Ανακτήθηκε στις 16 Αυγούστου 2009.
20. ↑  «France – Spain». FIFA.com. 1 Σεπτεμβρίου 2007. Αρχειοθετήθηκε από το πρωτότυπο στις 2009-08-19.. Ανακτήθηκε στις 16 Αυγούστου 2009.
21. ↑  «France 2 – 0 Republic of Ireland». *UEFA*. 26 Νοεμβρίου 2008.. Ανακτήθηκε στις 16 Αυγούστου 2009.
22. ↑  «France 4 – 0 Liechtenstein». *UEFA*. 21 Νοεμβρίου 2008.. Ανακτήθηκε στις 16 Αυγούστου 2009.
23. ↑  «Romania 0 – 3 France». *UEFA*. 23 Μαΐου 2009.. Ανακτήθηκε στις 16 Αυγούστου 2009.
24. ↑  «France come from afar to claim finals berth». *UEFA*. 23 Μαΐου 2009.. Ανακτήθηκε στις 16 Αυγούστου 2009.
25. ↑  «Outnumbered France succumb to England». *UEFA*. 30 ΙΟυλίου 2009. Αρχειοθετήθηκε από το πρωτότυπο στις 21 Αυγούστου 2009.. Ανακτήθηκε στις 16 Αυγούστου 2009.
26. ↑  «Регистрация Дамьена: француз Ле Таллек хочет сыграть на Евро за Россию» (στα Ρωσικά). Izvestia. 19 Δεκεμβρίου 2019.
27. ↑  «Ле Таллек: 90% работы по получению российского паспорта сделано» (στα Ρωσικά). RIA Novosti. 17 Απριλίου 2020.
28. ↑  «Французский футболист Ле Таллек получил российское гражданство» (στα Ρωσικά). RIA Novosti. 9 Οκτωβρίου 2020. Ανακτήθηκε στις 10 Μαΐου 2021.
29. ↑  «Юрист объяснил, почему Ле Таллек не сможет сыграть за сборную России» (στα Ρωσικά). RIA Novosti. 9 Οκτωβρίου 2020. Ανακτήθηκε στις 10 Μαΐου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νταμιάν Λε Ταλέκ** |

* Νταμιάν Λε Ταλέκ στο Staderennais.com (γαλλικά)
* (Γαλλικά) le-tallec-damien {{{επίθετο}}} : Στατιστικά γαλλικού πρωταθλήματος στο LFP.fr

* Νταμιάν Λε Ταλέκ στο fussballdaten.de (Γερμανικά)[*νεκρός σύνδεσμος*]
* (Γαλλικά) «Προφίλ του Νταμιάν Λε Ταλέκ». *footballdatabase.eu*. [*νεκρός σύνδεσμος*]
* (Γαλλικά) Νταμιάν Λε Ταλέκ στην επίσημη ιστοσελίδα της Γαλλικής Ομοσπονδίας Ποδοσφαίρου[*νεκρός σύνδεσμος*]
* Προφίλ στο Transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές Α.Ε.Κ. – τρέχουσα σύνθεση 2022–23 |
| --- |
|  |
|  | 
* 1 Στάνκοβιτς
* 2 Μουκουντί
* 3 Μοχαμαντί
* 4 Σιμάνσκι
* 5 Αμραμπάτ
* 6 Γιόνσον
* 7 Γκαρσία
* 8 Γκατσίνοβιτς
* 9 Φαν Βέερτ
* 10 Τσούμπερ
* 11 Αραούχο (c)
* 12 Ρότα
* 13 Πινέδα
* 17 Πήλιος
* 19 Ελίασον
* 20 Μάνταλος
* 21 Βίντα
* 22 Φερνάντες
* 24 Μήτογλου
* 25 Γαλανόπουλος
* 28 Χατζισαφί
* 29 Σιντιμπέ
* 30 Αθανασιάδης
* 35 Κοσίδης
* 37 Ραντόνια
* 53 Μαχαίρας
* 55 Χρυσόπουλος
* 70 Πισάρο
* 90 Ζίνι
* 99 Θεοχάρης

Προπονητής: Αλμέιδα |

 |